
Annotatsiya. Maqola bugungi kunga qadar bo`lgan tarixiy manbalar, adabiyotlar, davriy 
matbuot materiallari, arxiv manbalariga tayangan holda yoritilgan. Unda kon- 
metallurgiya sanoatining vujudga kelishi, uning turli davrlardagi rivojlanishini jahon 
mamlakatlarining konchilik sohasi tarixi bilan qiyoslab, O'zbekistonda kon-metallurgiya 
sohasi rivojidagi o`ziga xos afzalliklari ochib berilgan. Ayniqsa, Amir Temur hukmronligi 
davrida yerosti boyliklarimizni nechog`lik asrab qo`riqlanganligi, mustaqillik yillarida, 
jumladan, so'nggi yillarda bu sohada amalga oshirilayotgan yirik investitsion loyihalar 
batafsil yoritilgan hamda mamlakatimiz hududida topilgan konlarning kelajakdagi 
imkoniyatlari asoslab berilgan. Maqola soha mutaxassislari, oliy o`quv yurti talabalari 
va O'zbekiston tarixi bilan qiziquvchilar uchun mo`ljallangan. 

kombinat, rangli va qora metallar. 

Abstract. In this article, the stage of the mining and metallurgical industry in Uzbekistan 
from ancient times to the present is covered, relying on historical sources, literature, 
periodical press materials, archival sources. It compares the emergence of the mining and 
metallurgical industry, its development in different periods with the history of the mining 
industry of the world countries, and reveals the unique advantages of the development of 
the mining and metallurgical industry in Uzbekistan. Especially during the reign of Amir 
Temur, how well our underground resources were protected, the major investment 
projects implemented in this field during the years of independence, including in recent 
years, are explained in detail, and the future possibilities of mines found in the territory 
of our country are justified. The article is intended for specialists, university students and 
those interested in the history of Uzbekistan. 

Kirish. Oʻzbekiston - insoniyat ) isbotidir. Ajdodlarimiz tafakkuri va dahosi 
sivilizatsiyasi beshiklaridan biri. Bu zamin- ) mahsuli - qadimiy yozma manbalar, osori 
ning buyuk tarixi insoniyat qay tariqa ) atiqalar, arxeologik topilmalar xalqimizning 
taraqqiyotga erishganining oʻziga xos bir ) bebaho ma'naviy boyligidir. Qadimiy tarixi- 

mizni oʻrganish va bugungi kunda 
mamlakatimizda amalga oshirilayotgan 
keng koʻlamli islohotlarning mazmun- 
mohiyatini xalqimiz, ayniqsa, yoshlarimiz 
oʻrtasida keng targʻib etish ularda ajdodlar 
tarixiga va el-yurt taqdiriga daxldorlik 
tuyg`usining shakllanishida muhim aha- 
miyatga egadir. 

Bir guruh tarixchi olimlarning fikr- 
lariga koʻra, olovning kashf etilishidan keyin 
mahsulot yetishtirish va hayvonlarni qoʻlga 
oʻrgatish orqali doimiy oziq-ovqatga ega 
boʻlish insonlar hayotidagi muhim voqea 
boʻlgan. Ammo insonlarning xoʻjalik 
hayotidagi haqiqiy tub burilish hali oldinda 
edi. Qadimgi davrda metallning kashf 
etilishi jamiyat hayotida keskin iqtisodiy va 
ijtimoiy oʻzgarishlarga olib keldi. Dastlab 
mis va bronza, keyinchalik qattiq metall 
temirning kashf etilishi oʻsha davr xoʻjaligi 
rivojlanishida muhim rol oʻynadi. Negaki, 
metallning kashf etilishi natijasida mehnat 
va ov qurollarining odamlar xoʻjalik 
hayotiga kirib kelishi bilan mehnat unum- 
dorligi keskin oshdi, yangi hunarmandchilik 
turlarining vujudga kelishiga zamin yaratdi. 
Metall yengil va mustahkam g`ildiraklarning 
tayyorlanishiga asos boʻldi. Bu esa oʻz 
navbatida, transport va kulolchilikda, jun 
toʻqish va toʻqimachilik, baland yerlarga suv 
chiqarish va konlardan ma'danlarni qazib 
olishda yuqoriga koʻtaruvchi asbob-usku- 
nalarning yaratilishiga olib keldi. 

Arxeolog olimlarning ma'lumotlariga 
koʻra, Oʻzbekiston hududida yirik konlar va 
rangli metallarni qazib olish hamda qayta 
ishlash, jumladan, bronzadan turli buyumlar 
tayyorlash Zarafshon vohasi - qadimgi 
Sugʻd hududida boʻlgan. Ma'lumki, dunyo 
ilmiy jamoatchiligi tomonidan IX-XII va 
XIV-XV asrlar Markaziy Osiyo mintaqasida 
ilmiy-madaniy yuksalish davri - Sharq 


Renessansi sifatida haqli ravishda tan olin- 
gan. Mazkur davrning oʻziga xos xususiyati 
shundaki, matematika, astronomiya, fizika, 
kimyo, farmakologiya, tibbiyot kabi fanlar 
bilan bir qatorda, mineralogiya, geologiya, 
geodeziya ham ravnaq topgan. 

Bu davrning eng mashhur qomusiy 
allomasi Abu Rayhon Beruniydir. Ulugʻ 
alloma minerallar tasnifi va ularning paydo 
boʻlish nazariyasini ishlab chiqdi, geodeziya 
faniga asos soldi. Beruniyning bizgacha 
yetib kelgan “Mineralogiya” asarida 30 dan 
ortiq qimmatbaho tosh va minerallarning 
nomlari, ularning kimyoviy va fizikaviy 
xossalarini aniqlash, eritib sinash, kon- 
lardagi mavjud deyarli hamma qimmatbaho 
toshlar va turli ma'danlar, ularning qotish- 
malari haqida ilmiy ma'lumotlar berilgan. 
Asarning asosiy qimmati shundan iboratki, 
unda minerallar solishtirma og'irligi aniq 
bayon etilgan. Beruniygacha bunday ish 
antik davrda va keyinchalik ham amalga 
oshirilmagan edi. Alloma Arximed qonu- 
niga asoslangan holda, bir qancha minerallar 
ogʻirligini nihoyatda aniq oʻlchagan. Hozirgi 
zamondagi eng zamonaviy sezgir uskunalar 
yordamida aniqlangan oʻlchov bilan alloma 
oʻlchovi koʻrsatkichlaridagi farq yuzdan bir 
bo`lagidan ham oshmasligi Beruniy dahosi 
zakovatining dalolatidir. 

Beruniyning ushbu bebaho asari yerosti 
boyliklarimizni tadqiq qilishda muhim 
ahamiyatga ega. Shu boisdan, 2017 yilda 
Navoiy kon-metallurgiya kombinati tashab- 
busi va homiyligida Navoiy davlat konchilik 
instituti hamda Toshkent davlat sharq- 
shunoslik instituti olimlari hamkorligida 
ming yildan soʻng oʻzbek tiliga tarjima 
qilinib, nashr etilishi ilmiy jamoatchilik 
uchun katta voqea boʻldi. 

Adabiyotlar tahlili va metodlar. 
Maqolaning tadqiqot qismida O`zbekistonda 

kon-metallurgiya sanoatining shakllanish va 
rivojlanish tarixiga oid quyidagi bosqichlar 
o`rganilgan. 

— Qadimgi va antik davrda kon- 
metallurgiya sohasining vujudga kelishi; 
Oʻrta asrlarda kon-metallurgiya 
ishlarining shakllanishi va rivojlanishi; 
Turkiston kon-metallurgiya so- 
hasining oʻziga xos xususiyatlari; 
O`zbekistonda kon-metallur- 
giya sanoatining shakllanishi; 


— Mustaqillik yillarida 
O`zbekistonda kon-metallurgiya sanoatining 
yangi bosqichlari. 

Qadimgi va antik davrda Kkon- 


metallurgiya sohasining vujudga kelishi. 
Tarixda jahon sivilizatsiyasi, ilm-fani va 
madaniyati taraqqiyotiga ulkan hissa qoʻsh- 
gan mamlakatlar va xalqlar haqida soʻz 
borganda, Xitoy, Hindiston, Eron, 
Vizantiya, Misr, Gretsiya, Italiya, Fransiya, 
Angliya, Germaniya, Rossiya kabi davlatlar 
qatorida Oʻzbekiston va oʻzbek xalqining 
ham muborak nomi tilga olinadi. 
O`zbekiston diyorida odamzod bundan 
1,5 million yillar ilgari yashab kelganligi 
aniqlanib, bu holat mamlakatimiz odam- 
zodning ilk vatani, antropogenez jarayoni 
sodir boʻlgan hududlar qatoriga kirishidan 
guvohlik beradi. Insoniyat ibtidoiy jamo- 
adan to sivilizatsiya davriga qadar bosib 
o'tgan ming yilliklar bir necha yirik 
davrlarga boʻlinadi. Bu boradagi birinchi 
qadam sifatida tarixchi olimlar paleolit 
davrida olovning kashf etilishi va tosh 
qurollarining ishlatila boshlanishi hamda 
mezolit davrida insonlar hayotida juda 
muhim boʻlgan buyuk kashfiyot oʻ`q- 
yoyning kashf etilishi juda katta o`zga- 
rishlarni boshlab berganligini ta'kidlaydilar. 
Bu esa, oʻz navbatida ibtidoiy davrning 


oxirgi bosqichlaridan boshlab, qadimgi 
odamlarda mehnat qurollarini yasash uchun 
xomashyoga boʻlgan ehtiyojni tug`dirdi va 
uni izlab topishga olib keldi. Natijada 
odamzod ajdodlari tomonidan dastlabki 
texnikaviy kashfiyotlar qilindi. 

Ana shunday kashfiyotlardan biri 
sifatida Navoiy viloyatining Navbahor tu- 
mani Qoratov togʻ tizmasining Voush togʻi 


janubiy yonbag£irlarida topilgan ustaxonani 
keltirish mumkin. Mazkur joyda qayta ish- 
lashning ibtidoiy ishlab chiqarish bilan 
bogʻliq dastlabki obyektlar majmuasi 1958 
yilda arxeolog M.R. Qosimov tomonidan 
oʻrganilgan. O`ʻrganishlar jarayonida M.R. 
Qosimov Ijand va Uchtut qishloqlari yaqi- 
nida chaqmoqtosh ustaxonasi va chaq- 
moqtosh xomashyosi “konlari”ga duch 
keldi. Uchtut qishlogʻi yaqinidan topilgan bu 
ustaxona maydonidan paleolitning muste va 
soʻnggi bosqichiga doir chaqmoqtosh 
paraqalari va uchirindilari topilgan. Demak, 
Uchtut ustaxonasi uzoq davrlar davomida 
qurolsoz ustalarning birlamchi qurol yasash 
makoni boʻlgan. Bu joydan neolit shaxtalari 
ham topilgan hamda arxeologlar tomonidan 
1958-1966 yillarda 13 ta shaxta oʻrganilgan. 
1-rasm. Uchtut shaxtasidan chaqmoqtosh 
qazib olish jarayoni. “Navoiy: oʻtmishi 
qadim, kelajagi nurli diyor” kitobidan 
olingan sur'at. 

Olimlar tomonidan olib borilgan 
tadqiqotlar natijasida Uchtut tosh ustaxonasi 
maydonida 3 mingdan ortiq chaqmoqtosh 
parchalari ichidan 79 ta mehnat qurollari 
topilgan. Mazkur hududning ikkinchi ob- 
yektidan 5400 dan ortiq tosh predmetlari 
topilib, ular orasida 403 ta mehnat qurollari 
va 17 ta o`“roqlar borligi aniqlangan. Uchin- 
chi obyektda esa 38 ta neolit shaxtalari 
o`rganilib, ularni qazish vaqtida 103400 ga 
yaqin chaqmoqtosh predmetlari orasida 
2279 ta tosh qurollari va 240 ta hayvon 
shoxlaridan yasalgan qurollar topilgan. Bu 
uch xil obyektlardan topilgan mehnat qurol- 
larining shakli va xarakteri, ishlanish texni- 
kasiga koʻra, ular tosh davrining toʻrt xrono- 
logik bosqichlariga-muste, yuqori paleolit, 
mezolit va neolit davrlariga tegishli ekanligi 
arxeolog olimlar tomonidan aniqlangan. 

Qadimgi davr konchiligiga mansub 
manzilgohlardan yana biri-bu Selung`ur 
gʻori boʻlib, u Fargʻona shahridan taxminan 
100 km janubi-g“arbda, Haydarkonning 
gʻarbiy chekkasida joylashgan. Olimlarning 
tadqiqotlariga koʻra, bu ulkan g`orning 
chuqurligi 120 metr, kengligi 34 metr va 
balandligi 25 metr boʻlgan. Arxeologik 
qazish ishlari XX asrning 80-yillaridan 
boshlab olib borilgan. G“orda 20-40 sm 
qalinlikdagi beshta madaniy qatlam aniq- 
langan. Bu shundan dalolat beradiki, ibtidoiy 
odamlar mazkur g`orda 5 ta tarixiy bosqich- 
da yashagan va vaqt-vaqti bilan oʻz 
maskanlarini uzoq muddatga tark etishgan. 

Oʻrta asrlarda kon-metallurgiya 
ishlarining shakllanishi va rivojlanishi. 
Manbashunos olimlarning tadqiqotlariga 
koʻra, ilk oʻrta asrlarda Movarounnahr 
hududidagi foydali qazilmalar haqida Xitoy 
manbalarida koʻplab ma'lumotlar uchraydi. 
Syuzan-Szyanning 645 yilda yozgan “Oʻrta 


Osiyo sayohatlari” kundaligida va 
“Shimoliy xonadon tarixi”da Badaxshon- 
ning oltin, la'l va lojuvardlari, Xorazmning 
qora tuzi, Zarafshonning quyi oqimidan 
olinadigan besh xil rangdagi tuzlar haqida 
ma'lumotlar keltiriladi. Bu davrda Chotqol- 


Qurama tog`laridagi Koʻchbuloq, 
Qizilolma,  Oqtuproq va Shimoliy 
Nurotadagi konlardan. oltin, Hisor 
togʻlarining janubi-gʻ“arbiy tizmalaridan 


konlardan temir, Lashkarakdan kumush, 


Zirabuloq-Ziyovuddin tog`larida esa simob, 
Qizilqum (Tomdi) va Nurotadan feruza 
an. 


qazib olin 


EYI i 
BUAN 
Yo ai 18 


2-rasm. Selung” - g`ori. 


TIk oʻrta asrlarda Zarafshon vodiysida 
Samarqand va Buxorodan tashqari, Rivdad, 
Kushoniya, Dabusiya, Xariman, Arqud, 
Romitan, Varaxsha va Poykand kabi hunar- 
mandchilik va savdo shaharlari mavjud edi. 
Mazkur shaharlarning Buyuk ipak yoʻlida 
joylashgani savdo-sotiqning oʻsishi, oʻz 
navbatida, kon-metallurgiya sohasining ri- 
vojiga ham yoʻl ochadi. Binobarin kumush 
tangalarga boʻlgan ehtiyoj oshadi. Tarixiy 
ashyoviy dalillarning guvohlik berishicha, 
eftaliylar shohi Varaxron V tangalariga 
Sosoniylarga taqlid qilgan holda, old tomo- 
nida qulogʻiga halqa taqqan tojdor podshoh, 
orqa tomonida esa markazdan otashkada va 


KON-METALLURGIYA VA ISHLAB CHIQARISH SANOATI 


www.srt-journal.uz 


TOPHOJIOBbIBA Oa METAJIJIY PI`IsI $1 OBPABATGIBA OTASI trom boat flat 
MINING METALLURGY AND MANUFACTURING INDUSTRY 5 


SANOATDA RAQAMLI TEXNOLOGIYALAR 


IM rob TEXHOJIOT UN B II PoOM boa lla 


DIGITAL TECHNOLOGIES IN INDUSTRY 


(E) ISSN: 3030-3214 
Volume 2, Ne 3 
2024 


ikki atrabon tasvirlari boʻlgan kumush 
tangalar zarb qilganlar. 

Konchilik, ayniqsa, ulkan hududni 
egallagan Turk hoqonligi davrida rivoj 
topgan. Turklar sarrojlik, metall qazib olish, 
undan qurol-yarogʻ yasashda juda mohir 
edilar. Qo`shin uchun qurol-yarog£lar: 
shamshir, xanjar, tabar, gurzi, sovut, qalqon 
va dubulgʻalar tayyorlangan. 

O.I.Islomovning ma'lumotiga ko`ra, 
Oʻrta Osiyo VIII asrga qadar temir konlari 
va temir ma'danlarini pechlarda eritib olish 
bilan oʻz iste'moli uchun zarur boʻlgan 
miqdorni qoplab kelgan. Mehnat qurollari, 
aslaha va xo`jalik buyumlari, katta shahar 
darvozalari temirdan yasaladigan boʻlgan. 
M.E.Massonning yozishicha, vizantiyalik 
Menandrning vatandoshi Zemarx 586 yilda 
turk hoqonligida bo`lganida, oʻrta osiyo- 
liklar unga temir sotib olishni taklif etadi. 
Asosiy temir konlari Amudaryo va Sirdaryo 
oraligʻida, Fargʻona va Turkiston atrofidagi 
hududlarda boʻlgan, degan taxminlar bor. 
Temirning koʻpligi uni kundalik turmush va 
xoʻjalik ishlaridan tashqari, qurilish va 
me'morchilikda ham qoʻllashga imkon 
bergan. 

Arxeolog olim M.Massonning fikricha, 
Markaziy Osiyoda temirni oʻzlashtirish ikki 
yoʻl bilan, ya'ni tabiiy sof metallni ishlatish 
va temirli togʻ jinslariga ishlov berish orqali 
amalga oshirilgan. Sof temir yer yuzida 
erkin metall va meteorit holida uchraydi. Sof 
temir juda kam miqdorda boʻlganligi 
sababli, odamlar asosan samoviy temir- 
meteoritdan foydalanganlar, ammo uning 
ham qo`llanish sohasi chegaralangan boʻlib, 
tabobatda (u solib qoʻyilgan suv bilan turli 
kasalliklarga qarshi foydalanilgan) va 
tumorlar yasash uchun ishlatilgan. 

Turkiston kon-metallurgiya sohasining 
oʻziga xos xususiyatlari. XIX asrning 


birinchi yarmiga kelib, Oʻrta Osiyodagi uch 
xonliklar oʻrtasidagi toʻxtovsiz urushlar, 
kelishmovchiliklar ulardagi iqtisodiy, 
ijtimoiy-siyosiy vaziyatni tang ahvolga olib 
keldi. XIX asr oʻrtalarida jahonning yirik 
davlatlari oʻrtasidagi yangi mustamlakalar 
uchun kurashda Rossiya hukumati ham 
chetda turmadi. Ma'lumki, XIX asr oʻrta- 
larida Angliya va Rossiyaning manfaatlari 
Turkistonda toʻqnashdi. Rossiya imperi- 
yasining O`rta Osiyoni bosib olishini 
tezlashtirishiga quyidagi omillar sabab 
boʻlganligini koʻrsatib oʻtish joizdir: 
birinchidan, Rossiya yengil sanoatini 
ta'minlab beruvchi arzon xomashyo 
bazasining Oʻrta Osiyoda mavjudligi, 
ikkinchidan, Qrim urushi (1853—1856 y) 
tufayli Qora dengiz bandargohlarining 
qoʻldan ketishi va uning oʻrnini Oʻrta 
Osiyoni egallash orqali toʻldirish; uchin- 
chidan, O'rta Osiyo orqali Eron, 
Afgʻoniston, Xitoy, Hindiston kabi 
davlatlarda Angliyaning ta'sirini yoʻqotib, 
bu davlatlar bilan savdo va diplomatik 
aloqalar oʻrnatish, to`rtinchidan, 
Rossiyaning Yevropa bozorlari bilan 
raqobat qila olmasligi sababli ishlab 
chiqarilgan mahsulotlarni sotish uchun Oʻrta 
Osiyo bozorlarini egallashi kabilar edi. 
Natijada Rossiya imperiyasi Oʻrta Osiyo 
hududidagi Qo`qon va Xiva xonligi, Buxoro 
amirligiga harbiy yurish qilib, ularni birin- 
ketin zabt etib, bu yerda oʻzining mustam- 
lakachilik siyosatini yurgizdi. Rossiya impe- 
riyasi tomonidan Turkiston istilo qilingan 
dastlabki vaqtdan boshlab oʻlkani boylik 
orttirish manbai, deb bildi. O`lka boylik- 
larini talash, imperiya bosqinchilarining 
mustamlakachilik manfaatlariga xizmat 
qiladigan koʻplab tadbirlarni amalga oshi- 
rishga kirishdilar. Boshqa sohalarda boʻl- 
gani kabi o`lkadagi yerosti boyliklarini 

talash siyosati ham avj oldirildi. Shu maq- 
sadda, XIX asrning 60-70-yillarida Toshkent 
shahrida Oʻrta Osiyoning geologik tuzili- 
shini oʻrganish uchun O`rta Osiyo togʻ-kon 
uyushmasi, Rus geografiya uyushmasining 
Turkiston boʻlimi va Toshkent kimyo 
laboratoriyasi ochildi. Qoramozor konlari 
toʻgʻrisidagi dastlabki ilmiy ma'lumotlar 
1875 yil G.D.Romanovskiy va 1875-1878 
yillarda I.V.Mushketovlar tomonidan toʻp- 
lanib, ular Qoramozor konlarining geologik 
tuzilishi va ma'danlar toʻgʻrisida oʻz 
xulosalarini berdilar. 

Jumladan, 1893-1904 yillar davomida 
Turkiston o`lkasidagi qazilma boyliklar 
konlarini tadqiq qilish va oʻzlashtirish 
maqsadida, imperiya fuqarolaridan 931 kishi 
ariza bilan murojaat qilib, kon injeneridan 
ushbu faoliyat turi bilan shug`ullanishga 
ruxsat guvohnomalari berishni so`raganlar. 
Kon injeneri tomonidan iltimos qiluvchining 
arizasi, uning ahvolini har tomonlama, kasb- 
korini oʻrganib, keyin aniq manzilda kon 
ishlarini yuritishga ma'lum bir muddatga 
ijozat etuvchi ruxsat-guvohnomalar 428 
nafar kishiga berilgan, agar u guvohnomada 
belgilangan muddatda kon boyliklarini 
o`zlashtira olmasa yoki ish olib bormasa, 
unga tegishli bo`lgan hududlar olib 
qo`yilishi, boshqa shaxslarga berilishi 
mumkin bo`lgan. O`lkada qazilma kon 
boyliklarining o`zlashtirishga qiziqish 1899 
yildan keyin kuchayganligini kon injeneri 
nomiga ariza bilan murojaat qiluvchilar soni 


ko`payganligini aks ettiruvchi quyidagi 
raqamlarda koʻrish mumkin: 
- 1899 yilda 112 kishi murojaat 


qilgan, ulardan 40 kishiga ruxsat 
guvohnomalari berilgan; 

- 1900 yilda 160 kishi murojaat 
qilgan, 97 kishiga ruxsat guvoh- 
nomalari berilgan; 


- 1901 yilda 192 kishi murojaat 
qilgan, 88 kishiga ruxsat guvoh- 
nomalari berilgan. 

Ma'lumotlarga ko`ra, Fargʻona viloya- 
tida 1880 yilda 3 ta sanoat korxonasi boʻlgan 
boʻlsa, 1890 yilga kelib ularning soni 145 
taga, 1900 yilda esa 250 taga yetgan. XX 
asrning boshlarida Toshkentda 9 ta yirik 
choʻyan quyish korxonasi boʻlgan. 1917 
yilda Turkistonda 1428 ta sanoat korxonasi 
boʻlib, ulardan 483 tasi Fargonada, 323 tasi 
Sirdaryoda, 253 tasi Kaspiyortida, 175 tasi 
Samarqandda, 92 tasi Buxoro amirligida, 89 
tasi Yettisuv viloyatida, 13 tasi Xiva xon- 
ligiga qarashli edi. Mavjud sanoat korxo- 
nalaridan 25 tasi neft va koʻmir konlari, 15 
tasi metall quyish ustaxonalari boʻlgan. 
Turkistonda 1917 yilda 20 ta neft, 3 ta mis 
korxonasi, shuningdek, oltingugurt, oltin va 
temir korxonalari bo`lgan. 

Natijalar. O`zbekistonda kon- 
metallurgiya sohasining rivojlanishi. Jahon 
sivilizatsiyasining qadimgi o`choqlaridan 
biri bo“lgan Turkiston XX asrning bosh- 
larida Rossiya imperiyasining chekka va 
qoloq oʻlkalaridan biri edi. Tarixdan 
ma'lumki, 1917 yilda Turkistonda sovet 
hokimiyatining oʻrnatilishi hududda katta 
geosiyosiy oʻzgarishlarga sabab bo`ldi. 1920 
yilda bolsheviklarning bosqini natijasida 
Buxoro amirligi va Xiva xonligi tugatildi va 
sovet xalq respublikalari tashkil qilindi. 
1924 yilda esa bolsheviklar tomonidan 
oʻtkazilgan milliy-hududiy chegaralanish 
natijasida Oʻzbekiston Sovet Sotsialistik 
Respublikasi tashkil etildi. XX asrning 20- 
30 yillarida O`zbekiston iqtisodiyotida 
muhim oʻzgarishlar roʻy berdi. Sovet huku- 
mati tomonidan mamlakat miqyosida yalpi 
safarbarlik tarzida oʻtkazilgan industry- 
lashtirish natijasida respublikada zamonaviy 
sanoat tarmoqlari qatorida kon-metallurgiya 

sanoati tashkil etildi, yirik zavod va 
fabrikalar ishga tushirildi. Ammo markaz- 
lashgan sovet iqtisodiyoti sharoitida respub- 
likaning boy xomashyo bazasi va mehnat 
resurslaridan olinadigan foyda birinchi 
navbatda sovet tuzumining iqtisodiy asos- 
larini mustahkamlash uchun sarflandi, 
respublika iqtisodiyoti shu tuzum manfaat- 
lariga toʻliq bo`ysundirildi. 

Mamlakat taraqqiyotida boshqa sohalar 
kabi kon-metallurgiya sanoati rivojida ham 
albatta olim va muhandislarning o`rni katta 
edi. Sohani oliy ma'lumotli kadrlar bilan 
ta'minlash maqsadida, 1918 yil 21-aprelda 
Toshkentning yangi shahar qismida 
Turkiston xalq universitetining (hozirgi 
Mirzo Ulugʻbek nomidagi O`zbekiston 
Milliy universiteti) tantanali ochilishi 
muhim voqea boʻldi. 1920 yilning 
sentyabrida bolsheviklar rejimi Turkiston 
xalq universitetiga muqobil sifatida 
Turkiston Davlat universiteti (keyinchalik 
Oʻrta Osiyo Davlat universiteti va Toshkent 
davlat universitetini tashkil etdilar. 
Universitetga Moskva va Petrograd shahri- 
dagi oliy oʻquv yurtlarining olim va peda- 
goglari (43 nafar professor va 43 nafar 


oʻqituvchi) taklif etildi. Ular orasida 
A.B.Blagoveshchenskiy, A.L.Brodskiy, 
A.M.Vvedenskiy, A.S.Uklonskiy, 


A.E.Shmidt kabi taniqli olimlar ham bor edi. 
1924 yildan boshlab O`zbekistonda 
qazilma boyliklarining qidiruvlari bosh- 
lanadi. Birinchi navbatdagi tadqiqotlar 
uchun obyekti sifatida Qoramozor va uning 
shimoliy qismi - Olmaliq-Angren kon- 
ma'dan hududi olingan. 1931 yilda 
Qalmoqqir mis va boshqa metallar zaxiralari 
bo`yicha noyob ekanligi qayd etildi. 
Birinchi besh yillik (1928-1932 yillar) 
davrida O`zbekistonda 289 ta` sanoat 
korxonasi qurildi va ishga tushirildi, 79 ta 


korxona qayta tashkil etildi, sanoatning 
asosiy ishlab chiqarish fondlari 3 baravar, 
neft qazib chiqarish 2,5 baravar, metall 
ishlash sanoati mahsulotlari 6 baravar, 
sement ishlab chiqarish 3,5 baravar ortdi. 
1941 yilga qadar Oʻzbekistonda 1445 ta 
yirik va oʻrtacha sanoat korxonalari va 19 
mingga yaqin mayda korxonalar mavjud 
boʻlgan. 1941-1942 yillarda Respublikaga 
evakuatsiya qilingan korxonalar bazasida 16 
ta yirik mashinasozlik zavodlari tashkil 
etildi. 

XX asrning 40-50 yillarida 
O`zbekistonda geologlar tomonidan olib 
borilgan qidiruvlar natijasida yirik uran, 
oltin va mis konlari aniqlandi. Bu esa oʻz 
navbatida respublikada uran, oltin va misni 
qayta ishlaydigan ishlab chiqarish korxo- 
nalari qurilishiga sabab boʻldi. Natijada 
O`zbekistonda kon-metallurgiya sanoati 
vujudga keldi. Bugungi kunda dunyoga 
mashhur Navoiy kon-metallurgiya kom- 
binati va Olmaliq kon-metallurgiya kom- 
binati tashkil etildi. 70-80 yillarda mam- 
lakatda Chodak, Angren, Marjonbuloq oltin 


saralash fabrikalari va Namanganda 
“Guzaksoy”, “Pirmirob”, Toshkent viloya- 
tida “Qizil olma”, “Semgʻuron”, 
“Koʻ`chbuloq”, “Qouldi”, Jizzaxda 
“Marjonbuloq” va Samarqandda 
“Chormitan” oltin konlari ishlay boshladi. 
1952 yilda geologlar Markaziy 


Qizilqumda Uchquduq uran konini aniq- 
ladilar va uni oʻzlashtirish ishlari boshlab 
yuborildi. Buning uchun 1956 yilda 
Uchquduqda 27-sonli maxsus korxona ish 
boshladi. Shu yilning oʻrtalarida birinchi 
quruvchi va konchilar jamoasi Karmana 
temiryoʻl stansiyasiga kelib, Uchquduqqa 
yoʻl olishgan. Navoiy kon-metallurgiya 
kombinatining tarixi sobiq Ittifoq Oʻrta 
mashinasozlik vazirligining 1958 yil 11- 

martdagi kon-kimyo kombinatini qurish 
toʻgʻrisidagi buyrug`idan boshlanadi. 
Qizilqumda 1958 yilda — jahon 
ahamiyatiga molik voqea “Muruntov” oltin 
koni topildi. Oltin zaxiralarining koʻpligi 
jihatdan bu konga “Asr mo`jizasi”, deb nom 
berildi. Geologlarning O`zbekiston hudu- 
dida istiqbolli oltin konlari mavjudligi 
haqidagi taxminlari toʻlaqonli tasdig`ini 


topdi.  Geologlardan I.H.Hamroboyev, 
H.T.Toʻlaganov, S.T.Badalov, 
V.G.Garkoves, I.S.Sokol, Z.L.Paley va 


boshqalar “Muruntov” oltin konini ochishda 
katta xizmat koʻrsatdilar. Samarqand 
geologiya-qidiruv ekspeditsiyasi va respub- 
likamizning boshqa tashkilotlarining sa'y- 
harakatlari, mashaqqatli mehnati oʻz meva- 
sini berdi. Qizilqum sahrosi yirik oltin 
konlari joylashgan hududga aylandi. 

XX asrning 50-yillarida Olmaliq- 
Angren kon sanoati hududida mis, qoʻr- 
gʻoshin, rux, volfram, molibden va boshqa 
nodir metallar koni topildi, ularni oʻzlash- 
tirish jarayonida mintaqada yirik Olmaliq 
kon-metallurgiya kombinati bunyod etildi. 
1949 yildan kombinatning barpo etila 
boshlanishi natijasida bu yerda katta qurilish 
ishlari boshlab yuborildi va mazkur yil 
Olmaliq kon-metallurgiya kombinatining 
tashkil etilganligi bilan tarix solnomasiga 
kirdi. Yildan-yilga shaharda aholi koʻpayib 
bordi. Oʻzbekiston SSR Oliy Soveti 
Prezidiumining 1951 yil 10-iyuldagi 
farmoniga koʻra Olmaliqqa shahar maqomi 
berildi. Olmaliqda toʻrtta sanoat korxonasi: 
Oltin topgan, Olmaliq koni, Qo`rgʻ“oshinkon 
va gʻisht pishirish zavodi faoliyat olib 
borardi. Shuningdek, qoʻrgʻoshin konida 
geologlar tomonidan ishlar boshlanib, 1951 
yilning oxiriga kelib qoʻrgʻ“oshin-rux rudala- 
rining dastlabki tonnalari qazib olindi. 
Qoʻrgʻoshin-rux boyitish fabrikasidan 


Terakli qo`rgʻ“onchasi, rudani qayta yuklash 
tugunigacha bo`lgan temiryoʻ“l koʻtarmasi 
qurila  boshlandi.Olmaliqda 1953-1954 
yillarda qoʻrgʻoshin-rux boyitish fabrikasi 
yaqinidagi maydonchada oʻrnatilgan 5000 
Kvt quvvatli toʻrtinchi energiya va 
qoʻrgʻoshin-rux boyitish fabrikasining 
(QBF) 1-sonli seksiyasi ishga tushirildi. 
Qalmoqir koni bazasida kon qazish 
korxonasi qurilishi boshlandi. 1955 yil 
Markaziy ta'mirlash-mexanika zavodining 
temirchilik va payvandlash sexining qurilish 
ishlari boshlab yuborildi va qoʻrgʻoshin-rux 


boyitish fabrikasining 4-sonli seksiyasi 
ishga tushirildi. 
O`zbekiston qora metallurgiya 


sanoatida mahsulot ishlab chiqarish hajmi 
yildan-yilga ko`payib bordi. Bekobod, 
Chirchiq, Toshkent shaharlari qora metal- 
lurgiya markazlari sifatida —6£tanildi. 
O`zbekiston metallurgiya kombinati eng 
yirik korxonalardan biri edi. Oʻtgan asrning 
70-yillarida zavodni kengaytirish va rekons- 
truksiya qilish boʻyicha dasturning qabul 
qilinishi bilan Oʻzbekiston qora metal- 
lurgiya sanoati tarixida yangi bosqich 
boshlandi. Dastur qabul qilinishida Sharof 
Rashidovning xizmatlari katta boʻldi. 
Natijada kombinatning ishlab chiqarish 
quvvatlari oshib, yangi marralarni egallash 
sari qadam qo`yildi. 1972 yilda kombinatda 
uy-ro“ʻzgʻ“or uchun iste'mol mollari sexi 
poydevori qo`yilib, 1974 yilda sexning 
yiliga yigirma ming tonna mahsulot ishlab 
chiqarish quvvatiga ega boʻlgan birinchi 
navbati ishga tushirildi. 1980 yilga kelib 
yillik ishlab chiqarish hajmi besh ming tonna 
boʻlgan ikkinchi navbati qurilishi ham 
nihoyasiga yetkazildi. 

Xulosa qilib aytganda, oʻtgan asrning 
40-80 yillarida Oʻzbekistonda “Muruntov”, 
“Chormitan”, “Qalmoqqir”, “Davgiztov”, 

“Marjonbuloq” kabi oʻnlab konlar ochildi. 
Yerosti boyliklarini qazib olish maqsadida 
qimmatbaho rangli metallurgiya sanoatining 
yirik korxonalari - Navoiy va Olmaliq kon- 


metallurgiya kombinati hamda qora 
metallurgiya sanoatida - Oʻzbekiston 
metallurgiya kombinati tashkil etildi. 


Respublikada yirik sanoat korxonalarining 
vujudga kelishi o`z navbatida joylarda 
Navoiy, Zarafshon, Uchquduq, Olmaliq, 
Bekobod, Nurobod, Zafarobod kabi yangi 
shahar va posyolkalarning barpo etilishiga 
sabab bo`ldi. Bepoyon sahro bagʻri va 
togʻoldi hududlarda insonlarning mashaq- 
qatli mehnatlari evaziga zamonaviy va 
go`zal kentlar qad koʻtardi. Ammo bu yillar 
Oʻzbekiston tarixida sezilarli darajada 
murakkab iz qoldirdi. Boshqa sohalarda 
boʻlgani kabi kon-metallurgiya sanoati 
rivojida ham bevosita xalqimizning kuch- 
g'ayrati va ilmiy salohiyati muhim rol 
oʻynadi. Markaz respublika sanoatining 
yetakchi tarmogʻi boʻlgan kon-metallurgiya 
korxonalarini jadal sur'atlar bilan 
rivojlantirar ekan, ayni vaqtda unga bir 
tomonlama, ya'ni mustamlakachilik siyosati 
bilan yondashuvda boʻldi. Xalq oʻz mehnati 
va aql-zakovati bilan yaratgan ne'matlardan 
toʻliq oʻzi bahramand boʻlishi uchun doim 
kurashib keldi va bunga ishonib yashadi. 90 
yillar boshiga kelib mamlakatimiz katta 
yaratuvchanlik va chinakam tarixiy 
oʻzgarishlar, ya'ni mustaqillikka erishish 
ostonasida turardi. 

Mustaqillik yillarida Oʻzbekistonda 
kon-metallurgiya sanoatining yangi bos- 
qichlari. Tarixdan ma'lumki, hech bir xalq 
yoki millat o“z ozodligi va mustaqilligini 
osonlik bilan qoʻlga kiritmagan. Buni 
yurtimiz tarixi ham isbotlaydi. Ajdod- 
larimizning soʻnggi 130 yildan koʻproq 
davom etgan istibdod davridagi ozodlik 


kurashlari buning isbotidir. Oʻzbekiston 
1991 yilning 31 avgustida ozod va obod 
hayot barpo etishga, rivojlangan davlatlar 
qatoridan munosib oʻrin egallash sari dadil 
qadamini boshladi. Davlatimizning musta- 
qilligi xalqimiz kelajagi uchun katta imkoni- 
yatlarni ochdi. Mustaqil Oʻzbekistonning 
Birinchi Prezidenti Islom Karimov bosh- 
chiligida olib borilgan mardonavor kurashlar 
natijasida xalqimiz va yosh davlatimiz 
tarixan qisqa davrda oʻzining milliy taraq- 
qiyot yoʻlidan qat'iyat bilan borib, barcha 
sinov va mashaqqatlarni yengib oʻtib, yuk- 
sak marralarni zabt etdi. Hayotning oʻzi 
mustaqillik yoʻli har tomonlama toʻgʻri 
ekanligini koʻrsatdi. 

Mustaqillikning dastlabki yillarida 
mamlakatda ogʻir iqtisodiy vaziyat vujudga 
kelgan va bu vaziyatni faqat yangi iqtisodiy 
islohotlar orqali oʻnglash mumkin edi. 
O`zbekiston rahbariyati tomonidan ijtimoiy- 
iqtisodiy taraqqiyotning oʻziga xos modeli 
ishlab chiqildi. Unda milliy davlatchilik 
asoslarini va bozor munosabatlarini 
shaklantirish, milliy qadriyatlar va g'ururni 
tiklash, jamiyatni tubdan yangilash, yan- 
gicha dunyoqarashga ega boʻlgan yoshlarni 
tarbiyalash kabi muhim masalalarga katta 
e'tibor qaratildi. Boshqa sohalarda boʻlgani 
kabi mamlakatimizda yangi ijtimoiy-siyosiy 
munosabatlar va iqtisodiy islohotlarga oʻtish 
bosqichi kon-metallurgiya sanoati korxo- 
nalari uchun ham juda murakkab va og£ir 
kechdi. 90 yillarning boshlarida Navoiy va 
Olmaliq kon-metallurgiya kombinatlari va 
O`zbekiston metallurgiya kombinati singari 
yirik korxonalarning iqtisodiy ahvoli juda 
og`irlashdi. Negaki, mazkur soha korxo- 
nalari Ittifoq davrida oʻn yillar mobaynida 
markazlashtirilgan tizim orqali boshqarishni 
tashkil etuvchi elementlar sifatida barpo 
etilgan va taraqqiy topgan edi. Oʻz davrida 

bu markazlashtirish orqali ular ma'lum 
natijalarni qoʻlga kiritishgan boʻlsa-da, 
ammo Ittifoq parchalanib ketishi va xoʻjalik 
aloqalarining uzilishi oqibatida korxo- 
nalarning mahsulot ishlab chiqarish hajmi 
kamayib ketdi. Kon-metallurgiya sanoati 
korxonalarining rivoji oʻsha vaqtda 
Ittifoqning koʻplab mintaqalaridan xomash- 
yo, materiallar va asbob-uskunalarning oʻz 
vaqtida yetkazib berilishiga bog`liq edi. 

Yangi paydo boʻlgan mustaqil davlatlar 
bilan xoʻjalik aloqalarining izdan chiqib 
ketishi, bojxona to`siqlari va valyuta bilan 
bogʻliq qiyinchiliklar vujudga keldi. Korxo- 
nalarda xomashyo, materiallar va asbob- 
uskunalar tanqisligi kundan-kun kuchayib 
borishi bilan birga moliyaviy mablagʻlari, 
ayniqsa valyuta masalasida yuzaga kelgan 
muammolarni hal etishda koʻplab qiyin- 
chiliklarga duch keldi. Korxonalar respub- 
lika bilan birgalikda tobora oʻzgarib bora- 
yotgan ijtimoiy-siyosiy va iqtisodiy 
sharoitda oldinga qarab mashaqqatli yoʻlga 
qadam qo`ydi. 

Navoiy kon-metallurgiya kombinati. 
Mustaqillikning dastlabki yillarida respub- 
likada oltin va uran qazib olish boʻyicha 
yirik — sanoat korxonasi — Sanaqulov 
Q.Ulugʻvor rejalar, hayotbaxsh sa'y-hara- 
katlar boʻlgan Navoiy kon-metallurgiya 
kombinati ham juda ogʻir ahvolga tushib 
qolgan edi. Kombinatda bu vaqtda vujudga 
kelgan moliyaviy qiyinchiliklar, ishlab 
chiqarish hajmlarining kamayib ketganligi 
kabi koʻplab masalalar ishchi-xodimlarning 
kayfiyatini tushirib yuborgan edi. Kom- 
binatga 50—80-yillarda Ittifoqning turli 
respublikalaridan ishga kelgan ishchi va 
muhandislarning aksariyati koʻchib ketish 
taraddudiga tushgan edi. Ana shu og£ir 
vaziyatda, ya'ni 1991 yilning oktyabr oyida 
Birinchi Prezidentimiz Islom Karimov 


Zarafshon shahrida boʻlib, konchilar bilan 
ochiq muloqot oʻtkazadi. Bu uchrashuv 
natijasi oʻlaroq konchilarning ijtimoiy himo- 
yasiga jiddiy e'tibor berish bilan birga 
Navoiy kon-metallurgiya kombinatini 
zamonaviy uskunalar bilan jihozlash 
toʻgʻrisida oʻz fikr-mulohazalarini bildirdi. 
Bu, mustaqilligimizning dastlabki yilida 
Navoiy kon-metallurgiya kombinatini rivoj- 
lantirish uchun qoʻyilgan muhim qadam edi. 
Raqamlar tilga kirganda: 1991 yil. 2-gidro- 
metallurgiya zavodida 22-blok ishga 
tushirildi, “Koʻkpatas”, “Sharqiy” konlarida 
kon ishlari boshlandi, Ta'mirlash-mexanika 
zavodi - Navoiy mashinasozlik zavodi deb 
qayta nomlandi. 1993 yil. NKMKga 
mahsulotining yuqori sifati uchun “Sifat 
uchun brilliant yulduz” (Braziliya) sovrini 
va “Sifat uchun sovrin” (Ispaniya) top- 
shirildi, 5-kon boshqarmasi NKMK tar- 
kibiga kiritildi. 1994 yil. London qimmat- 
baho metallar quymalari bozori assosiasiyasi 
tomonidan NKMKga “Optimal yetkazish” 
maqomi berildi. 1995 yil. 3-gidrometal- 
lurgiya zavodining birinchi navbati va 
“Koʻ`kpatas” konida kar'erlar foydalanishga 
topshirildi, Oltinni uyumlarda tanlab erit- 
maga oʻtkazish majmuasi foydalanishga 
topshirildi. 1996 yil. Jeroy - Sirdaryo 
fosforitlar konining Tashqo`ra uchastkasida 
konchilik ishlari boshlandi. 1997 yil. 
“Kindik-Tepa” konida uranni yerostida 
tanlab eritmaga oʻtkazish koni foydala- 
nishga topshirildi, 1-gidrometallurgiya za- 
vodida suyuq shishani sanoat tarzida ishlab 
chiqarish o`zlashtirildi, “Oʻzbekiston kon- 
chilik xabarnomasi” ilmiy-texnik, ishlab 
chiqarish jurnali ta'sis etildi. 1998 yil. 
NKMK oltini Tokio sanoat tovarlari 
birjasida sertifikatlashdan muvaffaqiyatli 
oʻtdi, Qizilqum fosforit majmuasi foyda- 
lanishga topshirildi, “Loyliken” uran konida 

qazib olish majmuasi foydalanishga top- 
shirildi. 2000 yil. Navoiy kon-metallurgiya 
kombinati “Doʻstlik” ordeni bilan taq- 
dirlandi, Navoiy mashinasozlik zavodida 
Oʻzbekistonda yagona bo`lgan gidropress 
foydalanishga — topshirildi. 2001 yil. 
“Muruntov” konidan milliard kubmetr kon 
massasi qazib olindi. 2002 yil. Markaziy kon 
boshqarmasida emulsion portlovchi modda- 
lar ishlab chiqarish zavodi foydalanishga 
topshirildi, “Zarmitan”, “Marjonbuloq” oltin 
konlari va Marjonbuloq oltin ajratib olish 
fabrikasi Janubiy kon boshqarmasi tarkibiga 
kiritildi, 3-gidrometallurgiya zavodida ruda- 
larni  rentgenoradiometrik saralaydigan 
tajriba-sanoat saralovchi majmua ishga 
tushirildi. 2003 yil. 5-kon boshqarmasida 
“Toxumbet” uran konini oʻzlashtirish bosh- 
landi, Navoiy mashinasozlik zavodida 
“SAT-5230” rusumli ekskavator uchun 
birinchi cho“mich tayyorlandi, 35-kon 
boshqarmasining 1,2,3-geotexnologik kon- 
larida noradioaktiv chiqindilarni koʻmish 
punktlari qurildi. 2005 yil. Markaziy kon 
boshqarmasida qimmatbaho metallar va 
fosforitli mahsulot ishlab chiqarishga menej- 
mentning integrallangan tizimi joriy etildi, 
3-gidrometallurgiya zavodi negizida biolo- 
gik tanlab eritmaga oʻtkazish majmuasining 
qurilishi boshlandi. 2006 yil. NKMKga 
novatorligi va mahsulotining yuqori sifati 
uchun “Savdo peshqadamlari klubi” tomo- 
nidan ta'sis etilgan “Yangi ming yillik 
sovrini” topshirildi, Janubiy kon bosh- 
qarmasida polivinilxlorid va polietilendan 
quvurlar ishlab chiqarishiga Sifat menej- 
menti tizimining sertifikati olindi. 2007 yil. 
Jenevada NKMKga “Texnologiya va sifat 
uchun” yangi ming yillik sovrini berildi, 2- 
gidrometallurgiya zavodida tutash texno- 
logik qismlarni kengaytirish va rekons- 
truksiyalash bilan 28-blokning qurilishi 


yakunlandi. 2008 yil. 2-gidrometallurgiya 
zavodi loyiha quvvati yiliga 32 million tonna 
rudani qayta ishlashga chiqdi, u tashkil 
etilgan kundan buyon qayta ishlangan ruda 
700 million tonnaga yetdi, Shimoliy kon 
boshqarmasida bakterial tanlab eritmaga 
oʻtkazish “BIOKS” texnologiyasi ishlab 
chiqarishga joriy etildi, 5-kon bosh- 
qarmasida “Shimoliy Konimex” koni ishga 
tushirildi, “Zarmitan” konida kon qurilishi 
yakunlandi. 2009 yil. Zarafshon qurilish 
boshqarmasi tarkibida “Navoiy” tresti 
tashkil etildi, 5-kon boshqarmasida “Alendi” 
koni foydalanishga topshirildi, 5-kon 
boshqarmasida burg`ilash qurilmalari va 
uran majmualari asboblarini kapital 
ta'mirlash uchastkasi ochildi, Janubiy kon 
boshqarmasida  “Yarquduq” konining 
uchastkasi 4 foydalanishga €£8topshirildi; 
“Moylisoy” konini oʻzlashtirish boshlandi. 
2010 yil. Navoiy shahrida Bolalar ijodiyot 
markazi ochildi, Uchquduq shahri toʻliq 
gazlashtirildi; Zarmitanda 4- 
gidrometallurgiya zavodi qurilib, foyda- 
lanishga topshirildi, Janubiy kon bosh- 
qarmasida “Ketmonchi” konining “Gunjak” 
uchastkasini oʻzlashtirish boshlandi. 2011 
yil. “Muruntov” konida jahonda yagona 
boʻlgan Tik-qiya konveyeri foydalanishga 
topshirildi. 2012 yil. Zarafshon shahrida 
yangi sport majmusi foydalanishga top- 
shirildi, 5-kon boshqarmasida yangi 
“Aulbek” koni ochildi. 2013 yil. “Farhod” 
madaniyat saroyida “NKMK tarixi” muzeyi 
ochildi, Uchquduq shahrida 50 xonadonli uy 
foydalanishga topshirildi, Zarafshon shah- 
rida 48 xonadonli uy foydalanishga 
topshirildi, Uchquduq shahrida “Orzu” ma- 
daniyat va istirohat bogʻi ochildi, Zarafshon 
shahrida havo bilan toʻldiriladigan sport zali 
ochildi. 2014 yil. Qizilqum fosforit maj- 
muasining ikkinchi navbati ochildi, Uch- 

quduq shahrida 40 va 48-xonadonli 2 ta uy 
foydalanishga topshirildi, Uchquduq shah- 
rida “Yoshlar markazi” foydalanishga top- 
shirildi, Zarafshon shahrida 40 xonadonli uy 
foydalanishga topshirildi. 2015 yil. Zaraf- 
shon shahrida akvapark foydalanishga top- 
shirildi, Zarkent qoʻrgʻonida har biri 16 
xonadonli 5 ta uy foydalanishga topshirildi, 
5-kon boshqarmasiga qarashli “Sugrali” va 
“Shimoliy Konimex” konlarida ishlab 
chiqarish va maishiy inshootlar foydala- 
nishga topshirildi, “Doʻstlik” agrofirmasida 
“Nur-diyor” shifobaxsh suvi ishlab chiqarish 
yoʻlga qo`yildi. 2016 yil. “Muruntov” 
konida minerallashtirilgan massasi Burma- 
lanishlarini uyumlab eritmaga oʻtkazish usu- 
lida qayta ishlash boshlandi, 3-gidrome- 
tallurgiya zavodining alohida toifalangan 
obyektlarini zaxira elektr energiya ta'minoti 
rekonstruksiya qilindi, “Shimoliy Konimex” 
konida 5-mahalliy sorbsion uskunasi qurildi, 
Samarqand viloyati Qo`shrabot tumani 
Zarkent qoʻrgʻonida yosh oilalar uchun 4 
qavatli 44 xonadonli turarjoy binosi barpo 
etildi, Janubiy kon boshqarmasidagi pulmo- 
nologiya dispanseri bazasida “Nurobod” suv 
bilan davolash sanatoriy-profilaktoriysi foy- 
dalanishga topshirildi, “Metallurg” profilak- 
toriysi rekonstruksiya qilinib, foydalanishga 
topshirildi, Navoiy davlat konchilik 
institutining yangi oʻquv binosi ishga 
tushirildi, Samarqand viloyati Qo`shrabot 
tumani Zarkent qoʻrgʻonida akvapark ishga 
tushirildi. 2017 yil. “Auminzo-Amantoy” 
oltin qazib olish koni foydalanishga top- 
shirildi, Evropa Sifat tadqiqotlari jamiyati 
tomonidan NKMKga xalqaro sifat talablari 
darajasidagi faoliyati uchun sertifikat 
topshirildi, Birlashgan Millatlar Tashkilo- 
tining Butunjahon intellektual mulk 
tashkiloti tomonidan kombinatning 12 nafar 
olim va mutaxassislari murakkab tarkibli 


oltin rudalaridan oltinni ajratib olish 
texnologiyasini yaratganliklari uchun “Eng 
yaxshi ixtirochi” oltin medali bilan taq- 
dirlandi, Uchquduq shahrida musiqali fav- 
vora va “Kelajak” yoshlar markazi qurildi, 
Navoiy shahridagi “Sug`diyona” stadioni 
rekonstruksiya qilinib foydalanishga top- 
shirildi, Zafarobod qoʻrgʻonida “Yangi 
hayot” sogʻlomlashtirish majmuasi qurildi, 
Zarafshon shahrida “Neptun” suv havzasi 
rekonstruksiya qilindi, O`zbekiston 
Respublikasi Prezidenti Sh.M. Mirziyoev 
tomonidan 2017-2026 yillarda kombinatda 
qimmatbaho metallar qazib olish hajmini 
oshirish Dasturi tasdiqlandi, 28 martda 
O`zbekiston — Respublikasi Prezidenti 
Shavkat Mirziyoev Navoiy davlat konchilik 
institutiga tashrif buyurib, “Auminzo—- 
Amantoy” oltin konlari negizida Navoiy 
kon-metallurgiya kombinatining 5-gidro- 
metallurgiya zavodi qurilishining bosh- 
lanishiga bagʻishlangan tantanali marosimda 
ishtirok etdi. 2018 yil. Zarafshon shahrida 
favvoralar xiyoboni qurildi, Janubiy kon 
boshqarmasi “Gʻujumsoy” konida chuqur- 
ligi 500 metr, aylanasi 6 metr boʻlgan yangi 
shaxta ishga tushirildi, Uchquduq shahrida 
“Konchi” sihatgohi qayta rekonstruksiya 
qilindi, Samarqand viloyati Urgut tumanida 
“Kelajak” bolalar sogʻlomlashtirish orom- 
gohi foydalanishga topshirildi, Nurobod 
shaharchasida “Koʻzmunchoq” maktab- 
gacha ta'lim muassasasi foydalanishga 
topshirildi, 5-kon boshqarmasi 4-geotex- 
nologik konida noyob va noyob yer element- 
larini ishlab chiqarish boʻlimi foydalanishga 
topshirildi, 18 oktyabrda O`zbekiston 
Respublikasi 4 Vazirlar “Mahkamasining 
“Navoiy shahri va “Navoiy kon-metal- 
lurgiya kombinati” davlat korxonasi tashkil 
topganligining 60 yilligini keng nishonlash 
toʻgʻrisida”gi qarori qabul qilindi, 5 

noyabrda Oʻzbekiston Respublikasi Vazirlar 
Mahkamasining “Muruntov” konini o`ʻzlash- 
tirish (S-navbati) I-bosqichi” investisiya 
loyihasining texnik-iqtisodiy asosini tasdiq- 
lash to“g`risida”gi qarori qabul qilindi, 22 
noyabrda O`zbekiston Respublikasi 
Prezidentining “Navoiy kon-metallurgiya 
kombinati” davlat korxonasi va Navoiy 
shahrining 60 yilligi munosabati bilan ishlab 
chiqarish ilgʻorlari va jamoatchilik faol- 


laridan bir guruhini mukofotlash 
toʻgʻrisida”gi Farmoni e'lon qilindi, 23 
noyabrda O`zbekiston Respublikasi 


Prezidentining “Navoiy kon-metallurgiya 
kombinati” davlat korxonasi jamoasi va 
Navoiy shahri ahliga” tabrigi e'lon qilindi, 
26 noyabrda “Navoiy kon-metallurgiya 
kombinati” davlat korxonasi tashkil top- 
ganligining 60 yilligi keng nishonlandi. 
2019 yil. Jizzax viloyati Zomin tumanida 
“NKMK” sanatoriysi foydalanishga top- 
shirildi, Qoraqalpogʻiston Respublikasining 
Taxiatosh tumanida Metallokonstruksiya va 
nostandart jihozlarni ishlab chiqarish zavodi 
ishga tushirildi, Uchquduq tumani mar- 
kazida “Oltin koʻl” dam olish majmuasi 
foydalanishga topshirildi, 3-gidrometal- 
lurgiya zavodida Sorbsiyalash jarayoni 
chiqindilarini yuqori samarali kuydirish 
majmuasi ishga tushirildi, Tomdi tumanida 
“Shodlik” mehribonlik uyi tarbiyalanuv- 
chilari uchun mo`ljallangan “Bolalar shahar- 
chasi” foydalanishga topshirildi, Kombi- 
natga London oltin quymalari bozori 
assotsiasiyasi (LBMA - London Bullion 
Market Association) tomonidan bozor 
talablariga toʻla rioya qilish borasida nav- 
batdagi test sinovlaridan muvaffaqiyatli 
o`tganligini tasdiqlovchi sertifikat taqdim 
etildi, Navoiy davlat konchilik institutining 
Nukus filiali ochildi. Navoiy kon-metal- 
lurgiya kombinati tarkibidagi korxonalar 


ichida Navoiy mashinasozlik zavodi va 
Zarafshon qurilish boshqarmasining ham 
oʻrni kattadir. 

Olmaliq kon-metallurgiya kombinati. 
OKMK bugungi kunda nafaqat respub- 
likamizda, balki Markaziy Osiyo minta- 
qasidagi yirik sanoat korxonalaridan biri. 
Mazkur kombinat geologik qidiruv ishlarini 
olib borish, erusti va erosti konlaridan 
ma'dan qazib olish hamda uni boyitish, oltin 
saralash fabrikalarini, metallurgiya zavod- 
larini, yirik energetika, avtomobil va temir- 
yoʻl transporti tizimlarini, qurilish tresti, 
qishloq xoʻjaligi mahsulotlari etishtirishga 
ixtisoslashtirilgan tarmoqni, shuningdek, 
rivojlangan infratuzilmalar hamda ijtimoiy 
soha obyektlarini oʻzida birlashtirgan yirik 
majmua hisoblanadi. Kombinatda oʻtgan 
asrning 50-70 yillarida katta ishlar amalga 
oshirildi. Kombinat tarixida uni N.A.Sogoev 
(1948-1952), D.L. Basov (1954-1958), P.S. 
Poklonskiy (1958-1967), M.R.Ramazanov 
(1967-1983), V.N.Sigedin (1983-2001), 
G.A.Proxorenko (2001-2003) kabi direk- 
torlar boshqardi. Raqamlar tilga kirganda: 
2004-2008 yillar. Koʻchbuloq, Qizilolma 
konlari va Angren oltin saralash fabrikalari 
rekonstruksiya qilindi va kengaytirildi. 
Olmaliq shahridagi kattalar va bolalar polik- 
linikasi, yuqumli kasalliklar shifoxonasi 
kapital ta'mirlandi. 2009-2012 yillar. 
“Qalmoqqir” va 2010—2015 yillarda “Sariq 
choʻqqi” koni modernizasiya va rekonstruk- 
siya qilindi va zamonaviy kon va temiryoʻl 
transportlari xarid qilindi. 2010 yil. 
Surxondaryo viloyatida Xonjiza kon 
boyitish majmuasi ishga tushdi. Ilk bor rux 
zavodida Xonjizzadan keltirilgan birinchi 
rux konsentrati asosida Oʻzbekistonning 
birinchi rux metalli olindi. Markaziy 
ta'mirlash mexanika zavodiga avtotransport 
va maxsus texnikalar ta'miri sexi qoʻshildi. 

2013 yil Angren quvur zavodi turli diametr- ) respublikalar oʻrtasidagi iqtisodiy va 
dagi mis quvurlari ishlab chiqaradigan / xo`jalik aloqalari uzilishi natijasida 


korxona sifatida Angren erkin iqtisodiy 
hududida ishga tushdi. “Delfin” zamonaviy 
akva-bogʻi qurib bitkazildi va ishga tushdi. 
2014 yil. Mis eritish zavodida yangi sulfat 
kislotasi sexi qurilib ishga tushirildi. Rux 
zavodi qayta ta'mirlanishi hisobiga rux 
ishlab chiqarish quvvati oshdi. Kon-shaxta 
ishlari uchun uskunalar ishlab chiqarishni 
tashkil etish investision loyihasini amalga 
oshirish doirasida markaziy ta'mirlash- 
mexanika zavodida ishlab chiqarilayotgan 
mahsulotlar turi kengaydi. Jizzax viloyatida 
zamonaviy sement zavodi qurilib ishga 
tushirildi. Shahar markazida zamonaviy 
12000 oʻrinlik sport majmuasi qurildi. 2015 
yil. Mis boyitish fabrikasida Avtomat- 
lashtirilgan, zamonaviy uskunalar bilan 
jihozlangan yangi maydalash va yanchish 
uchastkasi qurib, ishga tushirildi. Rux 
zavodida elektroliz sexi rekonstruksiya 
qilindi. 2016 yil. 2-mis boyitish fabrikasida 
“Qalmoqqir” koni balansorti rudalarini 
qayta ishlash uchastkasi ishga tushdi. Mis 
eritish zavodida investision loyiha doirasida 
yangi eritish pechi qurib bitkazildi. Mis 
simlari ishlab chiqarish uchastkasi ish 
boshladi. 2017 yil. “Yoshlik-1” va “Yoshlik- 
2” konlarini oʻzlashtirish boshlandi. 2018 
yil. Rassiyaning Milliy tadqiqot texnologik 
universiteti “MISiS” filiali ochildi. 2019 yil. 
Yiliga 60 million tonna rudani qayta ishlash 
quvvatiga ega yangi 3-mis boyitish 
fabrikasini qurish ishlari boshlandi. 
O`zbekiston metallurgiya kombinati. 
«O`zbekiston metallurgiya kombinati” 
aksiyadorlik jamiyati O`zbekistondagi 
ikkilamchi qora metall parchalari va 
chiqindilarni qayta ishlaydigan yagona 
korxonadir. O`tgan asrning 90-yillarida 
sobiq Ittifoq parchalanib ketganidan keyin, 


kombinatda ahvol og'ʻirlashdi. Korxonaga 
zarur boʻlgan xomashyo va materiallar 
hamda asbob-uskunalarning etishmasligi oʻz 
navbatida uning moliyaviy tizimiga ham 
salbiy ta'sir koʻrsatdi. Mahsulot ishlab 
chiqarish kamayib ketdi, ishchilarga oylik 
ish haqini to“lashda ham muammolar paydo 
boʻldi. Yuzaga kelgan muammolarni hal 
etish uchun yirik miqdordagi moliyaviy 
mablagʻ zarur edi. Bozor iqtisodiyotiga 
oʻtish davrida bu kabi masalalarni echish 


korxona rahbariyati zimmasiga katta 
mas'uliyat 4 yuklardi. Raqamlar tilga 
kirganda: 1997 yil. Issiqlikka dosh beruvchi 
prokat mahsulotlari ishlab chiqarish 


boshlandi. 2002 yil. “Metallurg” pansionati 
foydalanishga topshirildi. 2007 yil. Yiliga 
6000 tonnagacha sim ishlab chiqarish 
quvvatiga ega uchastka ishga tushirildi. 
2012-2013 yillar “Metallurg” markaziy 
stadioni foydalanishga topshirildi. Rangli 
metallar ishlab chiqarish sexida mis va 
latundan folga ishlab chiqarish yoʻlga 
qo`yildi. Tayyorlamalarni uzluksiz quyish 
mashinasini rekonstruksiya qilishga oid 
keng koʻlamli loyiha amalga oshirildi. 1- 
sonli po`lat eritish sexining metodik 
qizdirish pechi rekonstruksiyasi amalga 
oshirildi. “2-sonli navli prokat sexi “300” 
stanida sim blokini oʻrnatish va kanatka 
ishlab chiqarishni tashkillashtirish” loyihasi 
amalga oshirildi. Temir parchalarni qayta 
ishlash sexi modernizasiyasi amalga 
oshirildi. 2014 yil. Bazaltdan issiqlikni 
saqlovchi mahsulotlar ishlab chiqarish 
yoʻlga qo`yildi. 2015 yil. Toʻrt ming tonna 
yillik quvvatga ega bo`lgan elektrotexnik 
mis polosasi ishlab chiqarish boshlandi. 
2017 yil. Tikuv fabrikasi ish boshladi. 2018 
yil. Ferroqotishmalar ishlab chiqarish sexi 

ishga tushirildi. 2019 yil. 2-navli prokat 
sexida katanka ishlab chiqarish uchastkasi 
ishga tushirildi. 

Muhokama. Kon-metallurgiya sohasi 
Oʻrta Osiyo hududida IX-XII va XIV-XV 
asrlarda keng rivojlandi. Yangi-yangi konlar 
ochilib, ulardan yerosti boyliklari-oltin, 
kumush, mis, temir kabi metallar va 
qimmatbaho toshlar qazib olindi. XIX 
asrning ikkinchi yarimiga kelib, Oʻrta Osiyo 
hududidagi Xiva va Qoʻqon xonligi va 
Buxoro amirligi Rossiyaning yarim 
mustamlakasiga aylandi. Natijada mustam- 
lakachilar tomonidan bu hududlardagi erosti 
boyliklarini oʻzlashtirish boshlandi. 

Bu siyosat XX asrning 20-80-yillarida 
sobiq Ittifoq davrida ham davom ettirildi. 
O`zbekistonda yirik oltin, uran va mis 
konlari topilishi tufayli Navoiy kon- 
metallurgiya va Olmaliq kon-metallurgiya 
kombinatlari tashkil etildi. Bekobodda qora 
metallarni qayta ishlovchi yirik korxona - 
O`zbekiston metallurgiya kombinati barpo 
etildi. Qizilqum mintaqasida, Olmaliq va 
Bekobodda ulkan sanoat korxonalarining 
barpo etilishida minglab matonatli, metin 
irodali, eng murakkab muhandislik va 
texnikaviy hamda ijtimoiy masalalarni hal 
etishga qodir fidoyi kishilarning katta 
mehnati singdi. 

“Asr kashfiyoti” deb tan olingan 
“Muruntov” konining ochilishi tufayli bir 
vaqtlar odam yursa oyogʻi, qush uchsa 
qanoti kuyadigan Qizilqum sahrosi jasoratli 
insonlarning mehnatlaridan goʻzal mas- 
kanga aylandi. Qizilqumda nafaqat mamla- 
katimizda, balki dunyoga mashhur Navoiy, 
Uchquduq kabi zamonaviy shaharlar bunyod 
etildi. 

Mustaqillik Vatanimizning koʻpming 
yillik tarixida yangi davr-erkinlik va 
ozodlik, milliy tiklanish va taraqqiyot 


davrini boshlab berdi. Mustaqil 
O`zbekistonda barcha sohalarda boʻlgani 
kabi iqtisodiyotimizning yirik tarmog£i 
sanalgan kon-metallurgiya sanoatida ham 
korxonalarni modernizasiya qilish, texnik va 
texnologik jihozlash orqali raqobatdosh 
mahsulotlar ishlab chiqarish, mamla- 
katimizning eksport salohiyatini oshirish va 
shu tariqa jahon bozorida munosib va 
mustahkam oʻrin egallashga asosiy e'tibor 
qaratildi. Mustaqillik yillarida NKMK, 
OKMK va Oʻzmetkombinatda bu korxona- 
larni rivojlantirish dasturlari doirasida 
ko`plab loyihalar amalga oshirilib, yuqori 
texnologiyalarga asoslangan zamonaviy 
ishlab chiqarish quvvatlari ishga tushirildi va 
yangi ish o`rinlari tashkil qilindi. Bu davrda 
erishilgan juda muhim yutuqlardan biri, bu 
kon-metallurgiya sanoati korxonalari uchun 
mahalliy kadrlarning tayyorlanishi boʻldi. 
Bugungi kunda mahalliy muhandis kadrlar 
korxonalarning eng katta tayanchidir. 
Birgina Navoiy kon-metallurgiya kombina- 
tida hozirgi kunda mehnat qilayotgan 
ishchilarning 94 foizga yaqini, rahbar 
kadrlarning 90 foizdan ortig`i hamda 
mutaxassislarning 90 foizini mahalliy 
kadrlar tashkil etayotgani mamlakatimizda 
mahalliy muhandis kadrlarni tayyorlash 
borasida uzoqni oʻylab olib borilgan siyosat 
natijasidir. Kombinatda faoliyat olib bo- 
rayotgan ishchilarning oʻrtacha yoshi 37 
yosh boʻlib, 30 yoshgacha boʻlgan rahbar va 
mutaxassislar ulushi 32 foizga toʻgʻri keladi. 

Navoiy kon-metallurgiya kombinatida 
ishlab chiqarayotgan yuqori sifatli 999.9 
probali oltin, Olmaliq kon-metallurgiya 
kombinatining mis mahsuloti bilan birgalik- 
da 12 ta kimyoviy elementni ishlab chiqishi 
va Oʻzbekiston metallurgiya kombinatining 
poʻlat sharlari kabi mahsulotlar xalqaro 
miqyosda sifat etaloni deb qabul qilinganligi 

ham konchilarining professional darajasi, 
shu bilan birga mashaqqatli va faxrli 
mehnatining yuksak e'tirofidir. 

Xulosa. O`zbekiston zamini qazilma 
boyliklariga boy. Bu toʻgʻrisida Oʻzbekiston 
Prezidenti Shavkat Mirziyoev 2016 yilning 
4 noyabrida Navoiy viloyati saylovchilari 
bilan — bo`lgan uchrashuvda: “Azim 
Zarafshon vohasida, behisob tabiiy boyliklar 


makoni boʻlgan Qizilqum mintaqasida 
joylashgan Navoiy viloyati, ta'bir joiz 
boʻlsa, mamlakatimizning duru javohirlar 
xazinasidir. Mashhur Mendeleev jadvalida 
yuzdan ziyod modda boʻlsa, shularning 
hammasi, jumladan, oltin, kumush, uran, 
tabiiy gaz, neft, mineral tuz konlari va 
boshqa boyliklar bu zaminda bisyor topiladi. 

